เกิลส์แพลนเน็ต 999
รายละเอียดตอน

| ตอนที่> 1 | ชื่อตอน> "Contact (너와 내 꿈들이 연곌될 시간)" | วันที่ออกอากาศ> 6 สิงหาคม 2564 |
| --- | --- | --- |
ผู้เข้าแข่งขันทั้ง 99 คนจะถูกแบ่งออกเป็นเซลล์ 33 เซลล์ แต่ละเซลล์ประกอบด้วยผู้เข้าแข่งขันชาวเกาหลี จีน และญี่ปุ่นอย่างละคน หลังจากการเปิดตัวผู้เข้าแข่งขันทั้งหมด ยอ จิน-กู แพลเน็ตมาสเตอร์ได้พูดคุย แนะนำมาสเตอร์ทั้งหมด และอธิบายกฎของการแข่งขันว่า เซลล์ของผู้เข้าแข่งขันทั้งหมดสามารถถูกคัดออกได้ในครั้งเดียว และผู้เข้าแข่งขันเข้าไปอยู่ในแพลเน็ต ท็อป 9 ที่คัดเลือกโดยมาสเตอร์ จะได้สิทธิพิเศษในการจัดสมาชิกเซลล์ใหม่ และการจัดอันดับเริ่มต้นของผู้เข้าแข่งขันจะถูกเปิดเผยก่อนการแสดงรอบแพลเน็ต เดโม (Planet Demo) จากการทดสอบประเมินผลเพลงประจำรายการ
| 2 | "Contact (너의 세계가 궁금해)" | 13 สิงหาคม 2564 |
การประเมินแพลเน็ต ท็อป 9 ครั้งแรกในรอบแพลเน็ต เดโมดำเนินต่อไปจนจบ และประกาศตำแหน่งแพลเน็ต ท็อป 9 โดยมีผู้เข้าแข่งขัน ฮิคารุ เอซากิ จากกลุ่ม J เป็นอันดับหนึ่ง คัง เย-ซอ จากกลุ่ม K เป็นอันดับที่สอง และ เสิ่น เสี่ยวถิง จากกลุ่ม C เป็นอันดับที่สาม จากนั้นแพลเน็ต ท็อป 9 จะได้เลือกสมาชิกอีก 2 คนเพื่อจัดระเบียบเซลล์ของตัวเองก่อน ผู้เข้าแข่งขันที่ไม่ถูกเลือกจำเป็นต้องจัดการสมาชิกเซลล์กันเอง ตามด้วยการประกาศเปิดการลงคะแนนในแอปพลิเคชัน Universe  หลังจากนั้น ภารกิจตื่นนอนได้เริ่มต้นขึ้น โดยที่ผู้เข้าแข่งขันต้องเชื่อมต่อเซลล์ด้วยรูปถ่ายในวัยเด็กของแต่ละคน ผู้ที่จัดเรียงสมาชิกเซลล์อย่างถูกต้อง 10 เซลล์แรก จะสามารถจัดตั้งทีมและเลือกเพลงสำหรับรอบภารกิจเชื่อมต่อ ซึ่งภารกิจนี้จะเป็นการแบทเทิลระหว่าง 2 ทีมใน 1 เพลง หรือการแบทเทิล 3 ทีม 3 เพลง หากทีมใดที่เลือกเพลง BLACKPINK - How You Like That, IZ*ONE - Fiesta, TWICE - Yes or Yes, OH MY GIRL - The Fifth Season (SSFWL) ทีมที่มาสเตอร์ให้คะแนนมากกว่าจะชนะ พร้อมได้รับคะแนนเบเนฟิตสองเท่า หมายความว่าคะแนนที่ผู้พิทักษ์แพลเน็ตโหวตจะเพิ่มเป็นสองเท่าก่อนการปิดโหวต 24 ชั่วโมง อย่างไรก็ตาม หากทีมใดเลือก EBS (EXO - The Eve, BTS - Mic Drop และ SEVENTEEN - Pretty U) ทีมที่ชนะการแข่งขันพร้อมได้รับคะแนนเบเนฟิตสามเท่า หมายความว่าคะแนนที่ผู้พิทักษ์แพลเน็ตโหวตจะเพิ่มเป็นสามเท่าก่อนการปิดโหวต 24 ชั่วโมง และการแสดงที่ชนะจาก 5 การแสดงจะถูกคัดเลือกขึ้นมา 1 การแสดง เพื่อไปแสดงในเวที M Countdown หลังจบภารกิจ
| 3 | "Connect (너도 내 우주에 끌리고 있잖아)" | 20 สิงหาคม 2564 |
คะแนนและการจัดอันดับเซลล์ถูกเปิดเผยก่อนเริ่มรายการ ผู้เข้าแข่งขันทุกคนเริ่มเตรียมตัวสำหรับรอบภารกิจเชื่อมต่อ โดย 7 วันก่อนการเริ่มภารกิจได้มีภารกิจ "แพลเน็ตแดนซ์แบทเทิล" (Planet Dance Battle) เพื่อกำหนดว่าทีมใดในแต่ละเพลงที่ได้เริ่มการแสดงก่อน และการแสดงรอบภารกิจเชื่อมต่อได้เริ่มต้นขึ้น โดยทีม 1 ประจำเพลง "Yes or Yes" ชนะ ตามด้วยทีม 1 ประจำเพลง "How You Like That" ชนะ
| 4 | "Connect (더 확실하게 My Sign)" | 27 สิงหาคม 2564 |
การแสดงรอบภารกิจเชื่อมต่อดำเนินต่อไป โดยทีม 1 ประจำเพลง "Fiesta" ชนะ ตามด้วยทีม 1 ประจำเพลง "The Fifth Season" จากนั้นได้แบทเทิลกันระหว่างทีมบอยกรุ๊ปจาก EBS โดยทีม "Pretty U" ได้คะแนนมากที่สุดและชนะไป และประกาศทีมที่ได้ทำการแสดงในเวที M Countdown ได้แก่ ทีม 1 ประจำเพลง "Yes or Yes" ในช่วงท้ายตอน ได้เปิดเผยว่าผู้เข้าแข่งขันเพียง 54 คนจะได้ผ่านเข้ารอบในตอนต่อไป อ้างอิงจากคะแนนโหวตของผู้พิทักษ์แพลเน็ต ซึ่งหมายความว่าผู้เข้าแข่งขัน 45 คนจะถูกคัดออก
| 5 | "It's Me! (바로 나야!)" | 3 กันยายน 2564 |
การประกาศการจัดอันดับครั้งแรกเริ่มต้นขึ้น เซลล์ 17 อันดับแรกจะเข้ารอบถัดไป โดยเซลล์ของ ชเว ยูจิน, ไช่ ปิงและ เมย์ ได้อันดับที่ 1 ด้วยคะแนน 2,929,629 คะแนน และเซลล์อันดับที่ 17 เป็นเซลล์ของ ยุน จีอา, โจว ซินหยู และ โมะกะ ชิมะ และเปิดเผยผู้ที่ได้รับ "แพลเน็ตพาส" ทั้ง 3 กลุ่ม กลุ่มละคน ที่ถูกเลือกโดยมาสเตอร์เพื่อให้ผู้เข้าแข่งขันที่ถูกคัดออกจากการจัดอันดับเซลล์เข้ารอบถัดไปได้ ซึ่งผู้ที่ได้รับแพลเน็ตพาส ได้แก่ คิม ฮเยริม, เหวิน เจ๋อ และ รูอัน อิเคมะ จากนั้นมีการประกาศแพลเน็ต ท็อป 9 ใหม่จากคะแนนโหวตของผู้พิทักษ์แพลเน็ต โดยผู้เข้าแข่งขัน ยูรินะ คาวากุชิ ได้อันดับที่ 1 (P01) ด้วยคะแนน 4,446,387 คะแนน หลังจากประกาศอันดับเสร็จสิ้นทั้งหมด ผู้เข้าแข่งขันที่ถูกคัดออกก็อำลาผู้เข้าแข่งขันที่ได้ผ่านเข้ารอบและออกจากหอพักของพวกเขา ระหว่างช่วงพักระหว่างการประกาศ ก็มีการแสดงกิจกรรมอื่น ๆ ที่ผู้เข้าแข่งขันทำร่วมกันจนถึงวันประกาศ และประกาศอันดับรายบุคคลที่อยู่รอดแต่ละกลุ่มท้ายรายการ
| 6 | "Combination (더 확실하게 My Sign)" | 10 กันยายน 2564 |
ยอ จิน-กู ประกาศว่าระบบเซลล์จะถูกยกเลิก ทำให้เซลล์ทั้งหมดถูกยุบ ซึ่งหมายความว่าการจัดอันดับจะเป็นรายบุคคลตามกลุ่มสัญชาติเท่านั้น และประกาศเพลงที่ใช้แข่งขันในรอบภารกิจผสมผสาน (Combination Mission) ผู้เข้าแข่งขัน 54 คนจะถูกแบ่งออกเป็นทีมสมาชิก 3 คน 6 กลุ่ม, ทีมสมาชิก 6 คน 3 กลุ่ม และทีมสมาชิก 9 คน 2 กลุ่ม แต่ละทีมจะมีสมาชิกจากกลุ่ม K, C และ J เท่า ๆ กัน ได้รับเพลงที่ต่างกัน และมีตำแหน่งที่ต่างกัน ได้แก่ ร้อง, ร้อง+แร็ป, เต้น และแร็ป แต่ละทีมต้องเขียนท่อนแร็ป ออกแบบท่าเต้น และเรียบเรียงเพลงด้วยตัวเอง ทีมที่มาสเตอร์เลือกจะเป็นทีมที่ชนะ มีทั้งหมด 3 ทีม จากทีมสมาชิก 3,6 และ 9 คนอย่างละทีม ทีมที่ชนะจะได้แบ่งคะแนนเบเนฟิตทั้งหมด 270,000 คะแนนให้สมาชิกในทีมคนละเท่า ๆ กัน หลังจากการจัดตั้งกลุ่ม ผู้เข้าแข่งขันจะได้รับการประเมินช่วงต้น ช่วงกลาง และช่วงท้ายจากมาสเตอร์ การแสดงเริ่มต้นโดยทีม "We Are" และจบด้วยเพลง "Fate" ที่จะถูกแสดงแบบเต็มเพลงในตอนต่อไป  ในช่วงท้ายได้ประกาศเพลงสำหรับภารกิจสร้างสรรค์ (Creation Mission) ผู้ชมสามารถโหวตให้ว่าใครเหมาะสมที่จะแสดงเพลงใดในแอปพลิเคชัน Universe, ประกาศอันดับ 9 (P09) ของแต่ละกลุ่มสัญชาติ และประกาศว่าใน 10 คนของแต่ละกลุ่ม รวม 30 คนจะถูกคัดออกในการประกาศการจัดอันดับครั้งถัดไป
| 7 | "같은 꿈을 꾸는 너와 나" | 17 กันยายน 2564 |
การแสดงรอบภารกิจผสมผสานยังคงดำเนินต่อไปจนจบ และประกาศผู้ชนะของภารกิจ  ทีมสมาชิก 3 คน ทีมของ ฮอ จีวอน, ฝู ย่าหนิง และ มาชิโระ ซากาโมโตะ ในเพลง "마.피.아. In The Morning" ชนะ โดยได้รับคะแนนเบเนฟิต 90,000 คะแนนต่อคน  ทีมสมาชิก 6 คน ทีมของ คัง เยซอ, เมย์, เซิน เสี่ยวถิง, ซู รุ่ยฉี, โมอานา ยามาอุชิ และ ชเว ยูจิน ในเพลง "Fate" ชนะ โดยได้รับคะแนนเบเนฟิต 45,000 คะแนนต่อคน  ทีมสมาชิก 9 คน ทีมของ ไช่ ปิง, จาง ลั่วเฟย, เจียหยี, ยุน จีอา, คิม ฮเยริม, ริซาโกะ อาราอิ, คิม โดอา, ฮานะ ฮายาเซะ และ โมกะ ชิมะ ชนะ ในเพลง "Salute" โดยได้รับคะแนนเบเนฟิต 30,000 คะแนนต่อคน คะแนนเบเนฟิตจะถูกเพิ่มในคะแนนรายบุคคลหลังปิดการโหวต
| 8 | "생존자 발표식 (손을 잡아줘)" | 24 กันยายน 2564 |
ผู้เข้าแข่งขันทั้ง 54 คนถูกแบ่งออกเป็นสี่กลุ่มแล้วฝึกซ้อมสำหรับเพลงภารกิจสร้างสรรค์ทั้งสี่เพลง ซึ่งสมาชิกถูกจัดเรียงผ่านการลงคะแนนของผู้พิทักษ์แพลเน็ต ในแต่ละเพลงผู้เข้าแข่งขันจะถูกแบ่งออกเป็นสองทีม ส่งผลให้ผู้เข้าแข่งขันสองคนได้รับมอบหมายให้รับผิดชอบคิลลิงพาร์ตในเพลงสำหรับทีมของตน ระหว่างเตรียมการ การประกาศผลการจัดอันดับครั้งที่สองได้เริ่มขึ้น โดยอันดับ 1 ของกลุ่ม K (K01) คือ ชเว ยูจิน, อันดับ 1 ของกลุ่ม C (C01) คือ เสิน เสี่ยวถิง และอันดับ 1 ของกลุ่ม J (J01) คือ ยูรินะ คาวากุชิ และประกาศแพลเน็ต ท็อป 9 ใหม่ โดยผู้เข้าแข่งขัน เสิน เสี่ยวถิง ได้อันดับที่ 1 (P01) ด้วยคะแนน 5,517,873 คะแนน และเปิดเผยผู้ที่ได้รับแพลเน็ตพาสทั้ง 3 กลุ่ม กลุ่มละคน ที่ถูกเลือกโดยมาสเตอร์เพื่อให้ผู้เข้าแข่งขันที่ถูกคัดออกจากการจัดอันดับเซลล์เข้ารอบถัดไปได้ ซึ่งผู้ที่ได้รับแพลเน็ตพาส ได้แก่ คิม ซูย็อน, โจว ซินอวี่ และ โคโตเนะ คิมิโมโตะ ทั้ง 24 คนจะได้เข้ารอบต่อไปและจัดกลุ่มเพลงภารกิจสร้างสรรค์ใหม่ และจะมี 17 คน กับผู้ที่ผ่านด้วยแพลเน็ตพาส 1 คน ที่จะเข้ารอบในการประกาศการจัดอันดับครั้งถัดไป โดยจะจัดอันดับเป็นคะแนนรายบุคคล ไม่คำนึงถึงสัญชาติ ในตอนท้ายของตอน สวี่ จื่อยิน ซึ่งอยู่ในอันดับที่ 8 ในกลุ่ม C (C08) ได้ออกจากรายการเนื่องจากปัญหาด้านสุขภาพ ทำให้ผู้เข้าแข่งขันเหลือเพียง 26 คน
| 9 | "Creation #1 (신곡) (I'm gonna be your star)" | 1 ตุลาคม 2564 |
จากการประกาศการจัดอันดับครั้งที่สองระหว่างภารกิจสร้างสรรค์ ทำให้ต้องจัดสมาชิกทีมใหม่เนื่องจากจำนวนสมาชิกขาดหรือเกิน แต่มีเพียงทีม "Shoot!" ที่มีจำนวนสมาชิกที่เหลืออย่างเพียงพอ จึงไม่จำเป็นต้องจัดสมาชิกใหม่ ทุกทีมฝึกซ้อมเพลงของตัวเองต่อไป จนถึงเวลาของภารกิจแพลเน็ตทีมเวิร์ก (Planet Teamwork Mission) ในภารกิจแพลเน็ตทีมเวิร์ก ทุกทีมต้องแสดงเพลงภารกิจของตัวเอง แต่ละทีมจะได้สถานที่การแสดงที่ต่างกัน ทีม "Shoot!" เดินทางไปแสดงที่อะพาร์ตเมนต์ของผู้เข้าแข่งขัน คิม ดาย็อน ซึ่งพวกเขาได้พบกับแม่ของ คิม ดาย็อน และเขียนจดหมายถึง ดาย็อน ในห้องนอนของเธอ  ทีม "Snake" เดินทางไปแสดงที่เมืองชนบท พร้อมกิจกรรมเก็บเกี่ยวมันเทศและพริกเป็นอาหารกลางวัน  ทีม "U+Me=Love" เดินทางไปแสดงที่ลอตเตเวิลด์ทาวเวอร์ กับกิจกรรมการนวดผ่อนคลาย และชมทิวทัศน์ของกรุงโซล  ทีม "Utopia" เดินเท้าขึ้นไปแสดงบนภูเขา และทำกิจกรรมโดดร่ม ในการซ้อมเพลงภารกิจสร้างสรรค์วันสุดท้าย ยอ จิน-กู ได้ปรากฏที่หน้าจอบนเวที พร้อมการประกาศการจัดอันดับช่วงกลาง (ระหว่างวันที่ 24-27 กันยายน 2564) โดยผู้เข้าแข่งขัน เซิน เสี่ยวถิง ยังคงรักษาอันดับ 1 (P01) ไว้ได้ และอันดับที่ 18 (P18) เป็นของ เฉิน ซินเว่ย ซึ่งเป็นอันดับที่เสี่ยงต่อการตกรอบ ปิดท้ายตอนด้วยการแข่งขันกีฬาสี โดยแบ่งทีมตามกลุ่มสัญชาติ ทั้ง 54 คน (ก่อนการคัดออกรอบที่สอง) จะร่วมกันแข่งขันเกมที่ถูกจัดมาให้  กลุ่ม J ชนะด้วยคะแนนรวม 720 คะแนนและได้รับเสื้อขนแกะ, กลุ่ม C ได้ 450 คะแนนพร้อมรับชุดเครื่องสำอาง และกลุ่ม K ได้คะแนนไป 300 คะแนน ได้รับผ้าเช็ดตัวเป็นของรางวัล
| 10 | "한 걸음 한 걸음 좀 더 가까이" | 8 ตุลาคม 2564 |
เริ่มต้นด้วยการจัดงานกิจกรรมพบปะกับผู้พิทักษ์แพลเน็ตในงาน "Drive to Planet" กับผู้เข้าแข่งขันทั้ง 26 คน โดยนำชุดการแสดงมาจากภารกิจตั้งแต่ต้นรายการ รวมถึงรอบแพลเน็ตเดโมมาแสดงสดอีกครั้ง จากนั้นการแสดงภารกิจสร้างสรรค์เริ่มต้นขึ้น โดยทีม "Shoot!" เริ่มการแสดงเป็นทีมแรก ตามด้วย "Utopia", "U+Me=LOVE" และ "Snake" ซึ่งทีม "U+Me=LOVE" ชนะด้วยคะแนน 94.17 จาก 100 คะแนน และประกาศภารกิจสุดท้ายที่จะเกิดขึ้นในรอบไฟนอลคือ "O.O.O Mission" รายละเอียดเพิ่มเติมจะถูกเปิดเผยภายหลัง ใน O.O.O Mission ผู้เข้าแข่งขันจะถูกแบ่งออกเป็น 3 ทีมเปิดตัว โดยจะทำการแสดงเพลง "O.O.O (Over&Over&Over)" ในฉบับของแต่ละทีม ผู้พิทักษ์แพลเน็ตสามารถลงคะแนนฉบับทีมที่ชอบได้ตั้งแต่ 9 กันยายน ทางช่องยูทูบของสถานีโทรทัศน์เอ็มเน็ต
| 11 | "생존자 발표식 (응답해줘 오버)" | 15 ตุลาคม 2564 |
ผู้เข้าแข่งขัน 26 คนถูกแบ่งเป็น 3 ทีมเปิดตัว และออกแบบท่าเต้นเบรกแดนซ์ของเพลง "O.O.O (Over&Over&Over)" ด้วยตนเอง ในระหว่างการบันทึกภาพเพื่อเปิดโหวตในช่องยูทูบของสถานีโทรทัศน์เอ็มเน็ต ผู้เข้าแข่งขันจะได้รับข้อความเป็นวิดีโอจากผู้พิทักษ์แพลเน็ตทั่วโลก  ภารกิจ O.O.O มีผลกับคะแนนเบเนฟิตในการจัดอันดับครั้งที่สาม ผู้เข้าแข่งขันคนเดียวในแต่ละทีมที่มียอดถูกใจบนช่องยูทูบมากที่สุดภายใน 24 ชั่วโมง จะได้รับคะแนนเบเนฟิตเพิ่ม 90,000 คะแนนในทีมสมาชิก 9 คน ซึ่งเป็นของชเว ยู-จิน จากทีม 1 และฮยูหนิง บาฮีย์ห์ จากทีม 2 และเบเนฟิต 80,000 คะแนนในทีมสมาชิก 8 คน ซึ่งเป็นของ ซอ ยองอึน จากทีม 3 ต่อมาเข้าสู่การประกาศการจัดอันดับครั้งที่สาม ซึ่งจะเป็นการนับคะแนนรายบุคคลโดยไม่คำนึงถึงสัญชาติ โดยอันดับที่ 1 (P01) ยังคงเป็นของเสิน เสี่ยวถิง จากกลุ่ม C ด้วยคะแนน 4,161,699 คะแนน แพลเน็ตพาสตกเป็นของ กวิน มาย่า จากกลุ่ม K แพลเน็ตมาสเตอร์ประกาศว่า การแข่งขันรอบชิงชนะเลิศในสัปดาห์หน้าจะเป็นการออกอากาศสดในเวลา 18:00 น. (ไทย) พร้อมภารกิจสุดท้าย และการโหวตรอบสุดท้ายนี้จะสามารถโหวตได้เพียงคนเดียวจากทั้งหมด 18 คนเท่านั้น ปิดท้ายด้วยการบอกลาของผู้เข้าแข่งขันที่ตกรอบ และบอกเล่าความรู้สึกของเฉิน ซินเว่ย ต่อรายการนี้ (เนื่องจากไม่ได้กล่าวขณะเข้าชิง 1 ในอันดับที่ 17 (P17)) รวมถึงผู้เข้าแข่งขันคนอื่น ๆ
| 12 | "손을 잡아줘" | 22 ตุลาคม 2564 |
ผู้เข้าแข่งขันที่เหลือทั้ง 18 คนแสดงเพลงประกอบรายการ "O.O.O (Over&Over&Over)" ตามด้วยการประกาศเปิดโหวตครั้งสุดท้าย คะแนนการโหวตรอบนี้คิดเป็น 2 เท่าจากจำนวนโหวต พร้อมการประกาศผู้เข้าชิงอันดับ 9 (P09) ประกอบด้วยเสิน เสี่ยวถิง และเอซากิ ฮิคารุ  ก่อนการออกอากาศรอบชิงชนะเลิศ ผู้เข้าแข่งขันได้แบ่งหน้าที่และฝึกซ้อมเพลงในภารกิจเสร็จสมบูรณ์ (Completion Mission) ได้แก่เพลง "Shine" ซึ่งจะมีการแบ่งการแสดงเป็นสองทีม พร้อมประมวลภาพเบื้องหลังการซ้อม คั่นด้วยการประกาศวงเปิดตัวภายใต้ชื่อเคปเลอร์ (Kep1er) และผู้เข้าแข่งขันทั้งหมดได้แสดงเพลง "Shine" ร่วมกัน หลังจบการแสดง ได้เปิดเผยภาพที่ผู้เข้าแข่งขันได้ดูวิดีโอในรอบเปิดทดสอบความสามารถ และคำกล่าวที่ฝากไว้ในช่วงต้นรายการ เพื่อต้องการจะบอกตัวเองในอนาคต ตามด้วยเบื้องหลังการสอบเพลง "Another Dream" พร้อมการแสดง และการพูดคุยกับผู้พิทักษ์แพลเน็ตที่รับชมรายการผ่านซูม รวมทั้งผู้เข้าแข่งขัน ชเว เย-ยอง ไม่กี่วันก่อนการออกอากาศรอบชิงชนะเลิศ ได้มีงานสังสรรค์ที่ทีมงานจัดขึ้นให้กับผู้เข้าแข่งขันทั้ง 18 คน ได้รับประทานอาหารร่วมกัน ได้รับชมรูปวาดที่ผู้เข้าแข่งขันด้วยกันเองวาดให้ และการรับชมวิดีโอที่พ่อและแม่ของผู้เข้าแข่งขันอยากจะบอกกับพวกเขา และเข้าสู่การประกาศไฟนอล แพลเน็ต ท็อป 9 (Final Planet Top 9) โดยมีคิม แช-ฮย็อน เป็นอันดับ 1 (P01) ด้วยคะแนน 1,081,182 คะแนน และเสิน เสี่ยวถิง อยู่ในอันดับที่ 9 (P09) ด้วยคะแนน 700,663 คะแนน